Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6412

4. VDL FÖLDI ÁLLOMÁS HÁLÓZAT KONCEPCIÓ 4.1 Hozzáférés 4.1.1 A VDL földi állomás hozzáférést biztosít a légijárműnek a földi ATN IS-hez, felhasználva a VDL protokollt egy VHF csatornán keresztül. 4.2 A VDL földi állomás hálózat üzemeltetők intézményi ügyeit érintő általános kérdések 4.2.1 Egy ATS szolgáltatónak, amely a VDL-t légiforgalmi szolgálati (ATS) összeköttetésekre kívánja használni, biztosítania kell, hogy a VDL szolgáltatás rendelkezésre álljon. Az ATS szolgáltató vagy magát, a VDL földi állomás hálózatot tudja üzemeltetni, vagy gondoskodik arról, hogy a VDL állomásokat (vagy a VDL hálózatot) egy távközlési szolgáltatást nyújtó üzemeltesse. Valószínűnek látszik, hogy az egyes országok különféle intézkedéseket tesznek a VDL szolgáltatás biztosítására a légijárművek részére. A VDL üzemeltetést és megvalósítást körzeti szinten kell koordinálni, hogy a nemzetközi útvonalakon elfogadható üzemelést biztosítsanak. 4.2.2 A VDL földi állomás hálózat az ATS szolgáltatóhoz külső entitás általi használata az ATS szolgáltató és a távközlési szolgáltatást nyújtó közötti szolgáltatási egyezmények tárgya. Ezek a szerződések rögzítik a két fél kötelezettségeit és különösen fontos, hogy meg legyen határozva benne a nyújtott szolgáltatások minősége, valamint a felhasználói interfész. 4.2.3 Valószínűnek látszik, hogy néhány VDL földi állomás hálózat üzemeltető használati díjat fog kivetni. A fizetésre kötelezettek vagy a légijármű üzemeltetők és/vagy az ATS szolgáltatók lesznek. Biztosítani kell azt, hogy a VDL használata megvalósítható legyen azoknak a légijármű üzemeltetőknek a számára, amelyek a VDL-t az ATS/AOC kommunikációkhoz akarják felhasználni. 4.3 VDL földi állomás berendezés 4.3.1 A VDL földi állomás egy VHF rádióból és egy számítógépből áll, amely egy különálló, vagy vele integrált számítógép lehet. A VHF rádióberendezés VHF-el kapcsolatos funkciója hasonló a légijárművekre felszereltekével. 4.3.2 A hálózati állapot figyelés előírása fontos elem a lehetséges legnagyobb mértékű rendelkezésre állás fenntartásában. 4.4 Földi állomás telepítése 4.4.1 A VHF terjedés rálátási egyenes vonalának korlátozása fontos tényező a földi állomások telepítésénél. Biztosítani kell, hogy a földi állomásokat olyan módon telepítsék, hogy fedést szolgáltassanak a kijelölt üzemelési fedésterület (DOC) felett. 4.4.2 A VDL-el szembeni fedési követelmények függnek azoktól az alkalmazásoktól, amelyekre a VDL üzemeltetést szánják. Ezek az alkalmazások például akkor funkcionálhatnak, amikor a légijármű útvonal-utazási magasságon, a közel-körzeti területen, vagy egy repülőtéren, a földön van. 4.4.3 Az útvonali fedést biztosítani lehet kis számú, nagy DOC-val rendelkező földi állomás felhasználásával (például a VHF jel hatótávolsága egy tengerszinten lévő állomástól egy 37000 láb magasságon lévő légijárműhöz közelítőleg 200 tengeri mérföld). Ebből következően valóban kívánatos az, hogy a lehető legkisebb számú földi állomást használják útvonali lefedésre, azért, hogy minimalizálják az egyidejű felfelé irányú kapcsolati átviteleket a földi állomásoktól, amelyek közlemény ütközést okozhatnak a VHF csatornán. Az útvonali lefedést korlátozó tényezők a terep rendelkezésre állás és egy földi állomástól más földi rendszerekhez vezető összeköttetési kapcsolat rendelkezésre állása. 4.4.4 A közel-körzeti terület fedés általában megköveteli földi állomások felszerelését minden olyan repülőtéren, ahol VDL operáció szükséges ahhoz, hogy a közel-körzeti területen fedést biztosítsanak. 4.4.5 Repülőtér felszíni kommunikációs fedést kell szolgáltatni egy földi állomás által a repülőtéren, azonban a repülőtér fizikai felépítése miatt lehetséges az, hogy nem lehet a teljes terület lefedését egyetlen állomással garantálni. 4.5 Földi állomás frekvencia műszaki kezelése 4.5.1 Annak a VHF csatornának a megválasztása, amelyen egy földi állomás üzemelni fog, attól a fedéstől függ, amelyen a szolgáltatást a földi állomástól megkövetelik. A fedést egy adott csatornán az ezen a csatornán üzemelő földi állomások egy együttese szolgáltatja és az ezen a csatornán zajló kommunikáció lefoglalja a csatornát a fedési területen lévő összes földi állomás részére. 4.5.2 A VHF beszéd kommunikációtól eltérően, a VDL kommunikációt nem lehet terjedésben csak országokon belülre korlátozni és az államok között koordináció szükséges a VDL frekvenciák elosztásában. A protokoll jellege viszont lehetővé teszi a frekvencia újra-felhasználását több, ugyanazon fedési területen belüli földi állomás részére, és ebből eredően a frekvencia kijelölésre vonatkozó rendszabályok nem ugyanazok, mint amik a beszéd-üzemű összeköttetésekre vonatkozók. 4.5.3 A vivőhullám érzékelő idő-osztásos hozzáférésű (CSMA) és az adathordozó hozzáférési vezérlő (MAC) protokoll réteg, amelyet a VDL-nél használnak, nem tudják kizárni a közlemény ütközéseket, ha egy frekvencia-csatornát használó állomások nem tudják venni más állomások továbbításait, ez a helyzet "rejtett adó" helyzetként ismert. A rejtett adók egyidejű átvitelekhez vezetnek, amelyek olyan jelenséget idézhetnek elő, hogy az egyik vagy mindkét átvitel megcélzott vevője a vett jelet nem tudja dekódolni. 4.5.4 Egy frekvenciát jelölnek ki az útvonal fedés biztosítására, és az összes útvonali állomást ezen a frekvencián való üzemelésre állítják be. Ahhoz, hogy minimalizálják a rejtett adók általi, CSMA környezetben történő szimultán átvitelek valószínűségét a csatornán, ezt a csatornát lehetőleg nem használják a közel-körzeti vagy a repülőtéri felszíni kommunikációkhoz, kivéve a nagyon kis csatorna terhelésű területeket. 4.5.5 A VDL-re vonatkozó SARP előírja egy közös jelzés csatorna (CSC) biztosítását, amelyen a hozzáférés a VDL szolgáltatáshoz garantált az összes területen, ahol a VDL 2-módú szolgáltatás rendelkezésre áll. Ez különösen fontos azoknál a repülőtereknél és a VDL útvonal lefedési zónák peremén, ahol a légijármű minden valószínűség szerint "kezdeti" VDL összekapcsolást hoz létre. Mivel az 1.-módú és a 2.-módú rádiófrekvenciás átvitel jellemzői nem kompatibilisek, a CSC nem használható 1.-módú kommunikációhoz. Nincs követelmény a CSC-re 1.-módú VDL-nél. 4.6 A földi állomás összeköttetése közbenső rendszerekkel 4.6.1 Ahhoz, hogy hozzáférést biztosítson azokhoz a földi rendszerekhez, amelyek össze vannak kötve a légiforgalmi távközlési hálózattal, a VDL földi állomásnak összekapcsolva kell lennie egy vagy több ATN IS-el. A VDL földi állomás rendeltetése az, hogy összekösse a légijárműveket a földi bázisú ATN-el, amelyen keresztül a kommunikáció a felszíni ATN ES-ekkel történik. 4.6.2 A földi bázisú ATN IS társítva lehet elhelyezve a VDL földi állomás számítógépben, amely esetben a VDL alhálózati virtuális áramkör ebben a számítógépben végződik. Ennek a felépítésnek hatása van arra a megkívánt cserére, amikor a légijármű VDL kapcsolatot hoz létre egy új földi állomással. Az egzakt csere attól függ, hogy a földi állomások külön IS-t tartalmaznak, vagy ugyanannak az elosztott közbenső rendszernek az elemei. 4.6.3 Ha az IS-t a VDL földi állomás nem tartalmazza, akkor azt a következő eszközök egyikével kapcsolják a földi állomáshoz:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes